

**ŽEMAITIJOS SKAUTŲ ORGANIZACIJA**

**PROJEKTAS**

**NARIO MOKESČIO NUOSTATAI**

**1. BENDROSIOS NUOSTATOS**

1.1. Žemaitijos skautų organizacijos nario mokestis (toliau – nario mokestis) – tai nustatyto dydžio privalomas metinis mokestis, kurį moka Žemaitijos skautų organizacijos (toliau – ŽSO) nariai.

1.2. Nario mokestis gali būti naudojamas tik išlaidoms, susijusioms su organizacijos veikla, kaip apibrėžta ŽSO įstatuose. Organizacijos nariai gali teikti pasiūlymus dėl nario mokesčio panaudojimo organizacijos Valdybai.

**2. NARIO MOKESČIO DYDIS IR RINKIMO TVARKA**

2.1. Nario mokestis yra 10 €.

2.2. Nario mokestis už einamuosius metus mokamas nuo sausio 1 d. iki kovo 1 d.

2.3. Naujų narių nario mokestis pradedamas rinkti nuo kito mėnesio, kai ŽSO valdybos posėdyje yra patvirtinamas kandidato prašymas tapti ŽSO nariu. Kandidatas, patvirtintas ŽSO valdybos posėdyje, moka po 0,85 €/mėn. iki einamųjų metų gruodžio 31 d.

2.4. Nario mokestį renka, administruoja ir įneša į organizacijos kasą ŽSO valdybos dokumentacijos skyriaus vadovas (toliau – Dokumentacijos skyriaus vadovas). ŽSO struktūriniai vienetai gali turėti savo iždininką, kuris savo iniciatyva nustato nario mokesčio rinkimo tvarką ir terminus savo vienete, surenka mokestį, o vėliau perduoda Dokumentacijos skyriaus vadovui.

2.5. Nario mokestis mokamas grynaisiais pinigais, kuriuos gali priimti ŽSO vyriausiojo skautininko įgaliotas (-i) asmuo (-enys).

2.6. Nario mokestis įforminamas „Pinigų priėmimo kvite“.

2.7. Įrašai apie nario mokesčio sumokėjimą yra įtraukiami į „ŽSO nario mokesčio žiniaraštį“. Žiniaraštyje nurodoma: eilės numeris, mokėjimo data, nario vardas ir pavardė, mokesčio dydis eurais, grynųjų pinigų priėmimo kvito numeris, pastabos.

**3. BAIGIAMOSIOS NUOSTATOS**

3.1. Nario mokesčio nuostatus tvirtina ŽSO visuotinis suvažiavimas.

3.2. Nario mokesčio nuostatai įsigalioja nuo patvirtinimo datos.

3.3. ŽSO narys, nesusimokėjęs nario mokesčio, Valdybos sprendimu netenka narystės organizacijoje bei ŽSO įstatuose numatytų teisių ir pareigų.

3.4. Nutraukus narystę ar netekus ŽSO nario statuso – nario mokestis negrąžinamas.

3.5. Už nario mokesčio nuostatų laikymąsį atsakinga Valdyba.

3.6. Nario mokesčio nuostatų nesilaikymas traktuojamas kaip grubus organizacijos tvarkos pažeidimas, dėl kurio ŽSO narys Valdybos sprendimu gali netekti narystės ŽSO.